Olaines novada pašvaldības domes ārkārtas sēdes izskatāmā jautājuma

steidzamības pamatojums

2023.gada 30.jūnijā Olaines novada pašvaldība saņēma Olaines Kultūras centra direktores Lindas Reinvaldes iesniegumu ar lūgumu izbeigt ar viņu darba tiesiskās attiecības ar 12.07.2023. (pēdējā darba diena) saskaņā ar Darba likuma 114.pantu.

Pašvaldību likuma 10.panta pirmās daļas 10.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir iecelt amatā un atbrīvot no tā pašvaldības iestāžu vadītājus, kā arī citas amatpersonas normatīvajos aktos paredzētajos gadījumos.

Kārtējā Olaines novada pašvaldības domes sēde notiks 2023.gada 26.jūlijā.

Pašvaldību likuma 29. panta:

pirmā daļa nosaka, ka domes priekšsēdētājs domes ārkārtas sēdi sasauc pēc savas iniciatīvas vai pēc šā likuma [30. panta](https://likumi.lv/ta/id/336956#p30) pirmajā daļā minēto subjektu pieprasījuma.

otrā daļa nosaka, ka, sasaucot domes ārkārtas sēdi, tiek noteikta sēdes darba kārtība, ierosinātā jautājuma steidzamības pamatojums, norādot sekas, kas iestāsies, ja jautājums netiks risināts steidzami, kā arī sēdes norises laiks un vieta un pievienots domes lēmuma projekts. Domes ārkārtas sēdē neskata pašvaldības budžetu un tā grozījumus.

Ņemot vērā iepriekšminēto un, lai nodrošinātu Olaines Kultūras centra darba nepārtrauktību (pasākumu organizēšanu, remontdarbu organizēšanu, t.i. iepirkumi, līgumu slēgšana u.c. pienākumus, pamatojoties uz Olaines novada domes 2023.gada 31.janvāra saistošajiem noteikumiem Nr.SN1/2023 “Par Olaines novada pašvaldības budžetu 2023.gadam”), Olaines novada pašvaldības domes priekšsēdētājs A.Bergs sasauc domes ārkārtas sēdi 2023.gada 12.jūlijā plkst.14.00 pēc savas iniciatīvas, lai izskatītu steidzamības kārtā jautājumu par Lindas Reinvaldes atbrīvošanu no Olaines Kultūras centra direktores amata 2023.gada 12.jūlijā (pēdējā darba diena) un Olaines Kultūras centra direktores vietnieces Baibas Miezītes iecelšanu par Olaines Kultūras centra direktora pienākumu izpildītāju.